4AD

**4AD** é un selo discográfico independente británico que comezaron no ano 1979 por Ivo Watts-Russell e Peter Kent, fundado por Beggars Banquet Records. Na actualidade forma parte do Beggars Group, xunto con Matador Records, Rough Trade Records e XL Recordings.

Entre os artistas actuais de 4AD están Ariel Pink, The Big Pink, Blonde Redhead, Bon Iver, Camera Obscura, Deerhunter, Gang Gang Dance, The National, Scott Walker, St. Vincent, Twin Shadow e tUnE-yArDs.

## Historia 
Ivo Watts-Russell e Peter Kent, empregados do selo e a tenda Beggars Banquet, fundaron Axis Records a finais de  1979 como propiedade de Beggars Banquet. Despois dos primeiros catro sinxelos de Axis, lanzados a comezos de 1980, o nome foi cambiado a 4AD cando se decataron de que a súa primeira elección estaba sendo usada por outra compañía musical. A solución a este problema chegou do *flyer* promocional que imprimiran para chamar a atención das novas edicións. O deseñador do mesmo engadira unha tipografía que xogaba co actual ano e coa idea de progreso:

1980 FORWARD
1980 FWD
1984 AD
4AD

Buscando un novo nome, Ivo mirou o *flyer* e suxeriu "4AD." Peter Kent estivo de acordo, e, con esa rápida decisión, nacía 4AD.

A idea inicial para o selo era a de servir como "campo de probas" para Beggars Banquet; os artistas exitosos promoveríanse cara Beggars Banquet despois dun ano en 4AD. A única banda que seguiu ese camiño sería Bauhaus, que asinou con Beggars Banquet a finais de 1980, xusto antes de que Ivo e Peter adquirisen a etiqueta por completo.

Os dous convertéronse nos únicos propietarios durante aproximadamente un ano. Kent vendeu a súa parte a Watts-Russell a finais de 1981, e iniciou unha nova subsidiaria de Beggars Banquet, Situation Two Records. Watts-Russell mantivo a propiedade de 4AD e foi o seu presidente ata finais dos anos 90.

Watts-Russell convidou ao deseñador gráfico Vaughan Oliver a crear o logotipo do selo, e como resultado 4AD conseguiu rapidamente unha identidade visual distintiva. Os seus artistas, como Cocteau Twins e Dead Can Dance, desenvolveron un substancial seguimento de culto cara mediados dos anos 80, pero 4AD continuou evolucionando e, despois de asinar con Throwing Muses e Pixies, a etiqueta concentrouse na música rock *underground* estadounidense. En 1983 4AD tivo un pequeno éxito nos Estados Unidos co sinxelo de Modern English "I Melt With You". En 1987 4AD tivo un número 1 no Reino Unido co tema "Pump up the Volume" de M|A|R|R|S.

Nos anos 90 4AD estableceu unha oficina nos Ánxeles e conseguiu o éxito con bandas como The Breeders, Red House Painters, Unrest e His Name Is Alive. En 1999 Watts-Russell vendeu a súa parte da compañía ao  Beggars Group, pero o selo continuou editando música e fíxose con novos artistas para o seu repertorio.

No ano 2008 o Beggars Group recoñeceu que 4AD era o seu selo máis prestixioso e exitoso, e re-estruturou o grupo para que varias das súas etiquetas, incluída a propia Beggars Banquet, se integrasen en 4AD. Bandas como Stereolab e The National asinaron entón con 4AD como parte desa fusión.

## Artistas
### Actuais
## Notas 
## Véxase tamén 
### Ligazóns externas 
* Páxina oficial
* Perfil do selo en Facebook